-Շատ կարևոր է պայուսակը և կոշիկը: Կոշիկների դեպքում նախընտրում եմ Chanel ՝ հատկապես Chanel -ի կլորիկ ծայրով բալետկաներն ու դասական կոշիկները։ Որեւէ ապրանքանիշ կրելը ոչ թե քմահաճույք է, այլ ՝ կարգավիճակից բխող անհրաժեշտություն : Տարբեր միջազգային հանդիպումների ժամանակ քո կարգավիճակը պարտադրում է որոշակի կանոններ: Սիրում եմ պայուսակների Bottega բրենդը: Մեծ պայուսակների սիրահար եմ: Այնտեղ ամեն ինչ տեղավորվում է, իմ այփադը, ջուր և ամեն անհրաժեշտ բան: Այդ իմաստով շատ անհարմար են փոքր պայուսակները, որոնցից խուսափում եմ: Եթե խոսենք ապրանքանիշերից, ապա վերջին շրջանում ինձ շատ է դուր գալիս Balmain բրենդը, հատկապես` նրանց դասական կոստյումները: Dolce & Gabbana-ից իմ զգեստը շատ քննարկվեց, քանի որ ինձ սովոր էին տեսնել ոչ վառ գույներով, լակոնիկ ֆորմաների մեջ, բայց երբեմն արժե փոփոխություններ անել, վառ գույներ փորձել: Այդ զգեստը Dolce & Gabbana-ի 2017թ հավաքածուից էր, շատ ինքնատիպ զգեստ էր: Սիրում եմ նաև դիզայներ Gerard Darel-ի՝ առանց ավելորդությունների դասական զգեստները: Եթե նկատել եք, չեմ սիրում ավելորդ աքսեսուարներ, բիժուտերիա երբեք չեմ կրում: Չեմ սիրում փայլ, տարբեր տեսակի մետաղներ, վալաններ հագուստի վրա: